b'\n_START_ARTICLE_\nGeorge Eyston\n_START_SECTION_\n\xc5\xbdivljenjepis\n_START_PARAGRAPH_\nGeorge Eyston se je rodil 20. junija 1897 v angle\xc5\xa1kem mestecu Witney, Oxfordshire._NEWLINE_Na dirkah za Veliko nagrado je debitiral v sezoni 1923 v tovarni\xc5\xa1kem mo\xc5\xa1tvu Aston Martin Cars Ltd., ko je na dirki za Veliko nagrado Boulogna z dirkalnikom Aston Martin GP zasedel \xc4\x8detrto mesto, enak rezultat pa mu je uspel tudi na naslednji dirki JCC 200 miles._NEWLINE_Po treh zaporednih odstopil je sredi sezone 1926 zapustil mo\xc5\xa1tvo, na prvi naslednji dirki za Veliko nagrado Boulogna pa je kot privatnik z dirkalnikom Bugatti T39 dosegel svojo prvo zmago v karieri. Svojo drugo in zadnjo zmago pa je dosegel z dirkalnikom Bugatti T35B na dirki za Veliko nagrado La Baule v naslednji sezoni 1927, v kateri je dosegel \xc5\xa1e tretja mesta na dirkah Velika nagrada Overtura, Course de Formula Libre de l\xc2\xb4ACF, kjer sta ga premagal le znamenita Albert Divo in Louis Chiron, ter Velika nagrada Boulogna._NEWLINE_V sezoni 1928 je kot najbolj\xc5\xa1i rezultat dosegel drugo mesto na dirki JCC 200 miles, v sezoni 1929 pa mu je enak rezultat uspel na vzdr\xc5\xbeljivostni dirki za 24 ur Spaja, kjer je dirkal skupaj z Borisom Ivanowskim. V sezoni 1930 je nastopil le na manj\xc5\xa1i dirki Saorstat Cup, kjer je zasedel drugo mesto, rezultat ki ga je dosegel tudi na dirki RAC International TT v sezoni 1932._NEWLINE_V sezoni 1933 je dosegel svoj najbolj\xc5\xa1i rezultat kariere na dirkah najvi\xc5\xa1jega ranga Grandes \xc3\x89preuves s tretjim mestom na dirki za Veliko nagrado Francije. Na dirki Mannin Beg v naslednji sezoni 1934, kjer je osvojil tretje mesto, je osvojil svojo zadnjo uvrstitev na stopni\xc4\x8dke v karieri, po dirki British Empire Trophy v sezoni 1935, na kateri je osvojil sedmo mesto, pa se je upokojil kot dirka\xc4\x8d. V letih 1937 in 1938 je trikrat postavil kopenski hitrostni rekord, tretji\xc4\x8d na 575,07\xc2\xa0km/h na enokilometrski razdalji._NEWLINE_Umrl je leta 1979 v Londonu.'